
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1625 

5 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ημερών κίνησης εκτός έδρας υπαλλήλωντης 


Δ/νσης ΚΕΔΕ (Δ14) της ΓΓΔΕ/ΥΠΕΧΩΔΕ, καθ’ 
υπέρβαση των εγκεκριμένων 120 ημερών. 1 

Έγκριση υπερωριακής απασχόλησης δέκα εννέα (19) 
διοικητικών υπαλλήλων της Κεντρικής Υπηρεσίας 
των Γενικών Αρχείων του Κράτους. 2 

Τροποποίηση της 2/13263/0022/24-3-2003 απόφασης 
των Υπουργών Οικονομίας και Οικονομικών και Ερ¬ 
γασίας και Κοινωνικών Ασφαλίσεων. 3 

Καθιέρωση εργασίας πέραν του κανονικού ωραρίου 
του Πολιτικού Προσωπικού της Ε.Υ.Π. για το Β εξά¬ 
μηνο 2003. 4 

Καθιέρωση εργασίας πέραν του κανονικού ωραρίου 
για το μόνιμο πολ. προσωπικό της Ελληνικής Αστυ¬ 
νομίας για το χρονικό διάστημα από 1.9.2003 έως 
31.12.2003. 5 

Πολιτογράφηση των Αλλογενών Αλλοδαπών ΣΑΛΟΝΙ- 
ΚΙΔΟΥ ΕΛΕΝΑ συζ. ΧΑΡΑΛΑΜΠΟΥΣ κ.λ.π. 6 

Πολιτογράφηση της Ομογενούς Αλλοδαπής ΚΑ- 
ΜΑΣΤΡΑ ΜΑΡΙΑ του ΡΟΜΑΝΟ. 7 

Σύσταση Νομικού Προσώπου με το όνομα "ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ 
ΣΑΛΑΜΙΝΑΣ". 8 


Συγχώνευση των Ν.Π.Δ.Δ. Α', Β', Γ, Δ' και Ε' "Εργαστή¬ 
ρι Δημιουργικής Απασχόλησης και Προστασίας 
Ενηλίκων" και σύσταση ενιαίου Ν.Π.Δ.Δ. με την 
επωνυμία'ΈργαστήριΔημιουργικής Απασχόλησης 
και Προστασίας Ενηλίκων" (Ε.Δ.Α.Π.Ε.) στο Δήμου 
Κορυδαλλού. 9 

Συγχώνευση των "Α', Β', Γ', & Δ'Κέντρων Ανοικτής Προ¬ 
στασίας Ηλικιωμένων Κερατσινίου (ΚΑΠΗ) και σύ¬ 
σταση νέου ίδιου Νομικού Προσώπου με την επω¬ 
νυμία " ΚΕΝΤΡΑ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ ΚΕΡΑΤΣΙΝΙΟΥ * 1 2 3 4 5 6 7 * * * 11 (ΚΑΠΗ). 10 


ΑΠΟΦΑΣΕΙ Σ 

Αριθ. 2/54889/0022 (1) 

Έγκριση ημερών κίνησης εκτός έδρας υπαλλήλων της 
Δ/νσης ΚΕΔΕ (Δ14) της ΓΓΔΕ/ΥΠΕΧΩΔΕ, καθ’ υπέρ¬ 
βαση των εγκεκριμένων 120 ημερών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2685/99, "Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις" (ΦΕΚ 35/Α/18.2.99). 

2. Την 2/63841/0022/31.8.99 κοινή απόφαση έγκρισης 
ημερών εκτός έδρας κίνησης υπαλλήλων που υπηρετούν 
στη ΓΓΔΕ και ΓΓΣΔΕτου ΥΠΕΧΩΔΕ (ΦΕΚ 1867/Β/11.10.99). 

3. Τις διατάξεις του άρθρου 49 του Ν. 2778/99 (ΦΕΚ 
295/Α/99). 

4. Το γεγονός ότι ο καταστρεπτικός σεισμός στη Λευ¬ 
κάδα έχει δημιουργήσει σοβαρά προβλήματα από τις ζη¬ 
μιές που προκάλεσε στα έργα υποδομής του νησιού και 
συγκεκριμένα στο οδικό δίκτυο (κατολισθήσεις), στις οι¬ 
κιστικές περιοχές και στα λιμάνια Λευκάδας, Λυγιάς και 
Βασιλικής και ότι στο έργο αποκατάστασης των ζημιών, 
το οποίο συνεχίζεται, συμμετέχει η Δ/νση ΚΕΔΕ και ως εκ 
τούτου απαιτείται συνεχής μετάβασης υπαλλήλων της 
στη Λευκάδα. 

5. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" που προστέθηκε με το 
άρθρο 27 του Ν.2081/1992 και αντικαταστάθηκε με την 
παρ.2ατου άρθρου 1 του Ν.2469/1997. 

6. Το γεγονός ότι από την εφαρμογή της παρούσας από¬ 
φασης προκαλείται δαπάνη 60.000 ευρώ περίπου, για το 
χρονικό διάστημα από 1.9.2003 μέχρι 31.12.2003 σε βά¬ 
ρος του ετήσιου προγράμματος Δημοσίων Επενδύσεων 
της ΓΓΔΕ του ΥΠΕΧΩΔΕ, και συγκεκριμένα την πίστωση 
πληρωμής δαπανών εκτός έδρας κίνησης και οδοιπορι¬ 
κών εξόδων των υπαλλήλων Δ/νσης ΚΕΔΕ της ΓΓΔΕ του 
ΥΠΕΧΩΔΕ. 

7. Το γεγονός ότι έχει εξαντληθεί το εγκεκριμένο για το 

έτος 2003 όριο των 120 ημερών εκτός έδρας κίνησης του 

προσωπικού της Δ/νσης ΚΕΔΕ λόγω συμμετοχήςτης υπη¬ 

ρεσίας στην εκτέλεση έργων των Περιφερειών, των Νο¬ 

μαρχιών και των Οργανισμών Κοινής Ωφέλειας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Την 2/74260/0004/15.10.99 απόφαση "Μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν.1943/91", αποφασίζουμε: 

Εγκρίνουμε ημέρες κίνησης εκτός έδρας για εκτέλεση 
υπηρεσίας, με διανυκτέρευση ή αυθημερόν επιστροφή, 
μονίμων υπαλλήλων και με σχέση εργασίας ιδιωτικού δι¬ 
καίου της Δ/νσης Κεντρικού Εργαστηρίου Δημ. Έργων 
(Δ14) που απασχολούνται με το έργο αποκατάστασης των 
ζημιών από τον σεισμό στη Λευκάδα, καθ’ υπέρβαση των 
εγκεκριμένων 120 ημερών για το έτος 2003, ως κατωτέρω: 

1. Για το προσωπικό των γεωτρυπάνων του Τμήματος 
Γ εωτεχνικών Ερευνών. 

Ημέρες εκτός έδρας μέχρι 40 από 1.9.2003 έως 
31.12.2003 και συνολικά μέχρι 160 για το έτος 2003. 

2. Για το προσωπικό επίβλεψης του Τμήματος Γεωτε¬ 
χνικών Ερευνών. 

Ημέρες εκτός έδρας μέχρι 20 από 1.9.2003 έως 
31.12.2003 και συνολικά μέχρι 140 για το έτος 2003. 

Κατά τα λοιπά ισχύει η 2/63841/0022/31.8.99 (ΦΕΚ 
1867/Β/1110.99) κοινή απόφαση έγκρισης ημερών εκτός 
έδρας κίνησης υπαλλήλων που υπηρετούν στη ΓΓΔΕ και 
ΓΓΣΔΕ του ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου Περιβάλλοντος 
Υπουργείου Οικονομίας και Χωροταξίας και Δημοσίων 
Οικονομικών Έργων 

I. ΚΟΥΣΟΥΛΑΚΟΣ Π. ΒΑΣΙΛΕΙΟΥ 

-♦- 

Αριθ. 2/54466/0022 (2) 

Έγκριση υπερωριακής απασχόλησης δέκα εννέα (19) δι¬ 
οικητικών υπαλλήλων της Κεντρικής Υπηρεσίας των 
Γενικών Αρχείων του Κράτους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντες υπόψη: 

1. Τις διατάξεις του άρθρου 18 του Ν. 2470, όπως τρο¬ 
ποποιήθηκε με το άρθρο 15 του Ν.2592/1998. 

2. Την 2/74260/0004/15.10.1999 κοινή απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Εθνικής Οικονομίας και Οικονομικών, Περιβάλ- 
λοντος-Χωροταξίας και Δημοσίων Έργων, Εμπορικής 
Ναυτιλίας, Δημόσιας Τάξης και Εθνικής Παιδείας και 
Θρησκευμάτων «Μεταβίβαση εξουσίας υπογραφής σύμ¬ 
φωνα με το άρθρο 7 παρ.1 του Ν. 1943/91 ". 

3. Το γεγονός ότι η δαπάνη που θα προκύψει από την 
εκτέλεση των εγκρινομένων ωρών εργασίας, ύψους συ¬ 
νολικά 7.000 ΕΥΡΩ σε καμία περίπτωση δεν επιτρέπεται 
να υπερβείτις πιστώσεις που έχουν εγγράφει στον οικείο 
κωδικό αριθμό (ΚΑΕ 0511 Φ. 19-120) του Τακτικού Προϋ¬ 
πολογισμού του ΥΠΕΠΘ. 

4. Το γεγονός ότι η υπερωριακή απασχόληση κρίνεται 
άκρως απαραίτητη για επείγουσες εργασίες καταγρα¬ 
φής, εγκιβωτισμού, καθαρισμού.... Αρχειακού υλικού, 
προκειμένου να πραγματοποιηθεί η επικείμενη μεταφορά 
της Υπηρεσίας μας, στο ιδιόκτητο νεογειρόμενο κτίριο, 
αποφασίζουμε: 


Εγκρίνουμε την υπερωριακή απασχόληση πέρα από τις 
ώρες της υποχρεωτικής, για 19 διοικητικούς υπαλλήλους 
της Κεντρικής Υπηρεσίας των Γ.Α. Κ., για τον Οκτώβριο 
του 2003 και για μέχρι 80 ώρες για κάθε υπάλληλο προ¬ 
κειμένου να καλυφθούν εποχιακές, επείγουσες και έκτα¬ 
κτες υπηρεσιακές ανάγκες της Κ.Υ. των Γ.Α. Κ. 

Η δαπάνη που θα προκύψει από την απόφαση, δεν μπο¬ 
ρεί σε καμιά περίπτωση να υπερβείτο ποσό 7.000 ΕΥΡΩ 
συνολικά. 

Η απόφαση αυτή που ισχύει ένα (1) μήνα πριν από τη δη¬ 
μοσίευση της, να δημοσιευθεί στην Εφημερίδα της Κυβε¬ 
ρνήσεως. 


Αθήνα, 3 Οκτωβρίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

τουΥπουργείου Οικονομίας Εθνικής Παιδείας 
και Οικονομικών και θρησκευμάτων 


I. ΚΟΥΣΟΥΛΑΚΟΣ ΑΟ. ΤΣΟΥΡΟΠΛΗΣ 


-♦- 

Αριθ. 2/57521/0022 (3) 

Τροποποίηση της 2/13263/0022/24-3-2003 απόφασης 
των Υπουργών Οικονομίας και Οικονομικών και Εργα¬ 
σίας και Κοινωνικών Ασφαλίσεων. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη : 

1 .-α. Τις διατάξεις του άρθρου 18 του Ν. 2470/97(ΦΕΚ 
40/Α/21.3.97) "Αναμόρφωση μισθολογίου προσωπικού 
της Δημ. Διοίκησης και άλλες διατάξεις", όπως τροποποι¬ 
ήθηκε με το άρθρο 15του Ν. 2592/98 (ΦΕΚ5 7/Α/18.3.98). 

β. Το άρθρο 10 του Ν. 2606/98. 

γ. Τις διατάξεις της παρ. 3 του άρθρου 22 του Ν. 
2362/95. 

2. -Την Φ.42/1846/23.4.98 απόφαση του Υπουργού Ερ¬ 
γασίας και Κοινωνικών Ασφαλίσεων για την λειτουργία 
της Στέγης Υγειονομικών (ΤΣΑΥ) επί 24ώρου βάσεως. 

3. - Την 2/80345/0004/8.11.99 (ΦΕΚ 2040/Β799) κοινή 
υπουργική απόφαση "Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91". 

4. - Την ανάγκη υπερωριακής απασχόλησης υπαλλήλων 
των Ασφαλιστικών Οργανισμών, κατά τις νυκτερινές 
ώρες, τις Κυριακές και εξαιρέσιμες ημέρες. 

5. - Το γεγονός ότι δεν προκαλείται με την απόφαση αυ¬ 
τή επιπλέον δαπάνη σε βάρος των προϋπολογισμών των 
Ασφαλιστικών Οργανισμών έτους 2003, αποφασίζουμε: 

Τροποποιούμε την 2/13263/0022/24.3.2003 (ΦΕΚ420Β) 
κοινή απόφαση με την οποία εγκρίθηκε η καθιέρωση με 
αμοιβή υπερωριακής εργασίας σε υπαλλήλους Ασφαλι¬ 
στικών Οργανισμών και παρατείνουμε την ισχύ της από¬ 
φασης μέχρι 31.12.2003. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 27 Οκτωβρίου 2003 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 
Υπουργείου Οικονομίας Υπουργείου Εργασίας 

και Οικονομικών και Κοιν. Ασφαλίσεων 

I. ΚΟΥΣΟΥΛΑΚΟΣ Δ. ΔΑΣΚΑΛΑΚΗΣ 

Αριθ. 2/55778/0022 (4) 

Καθιέρωση εργασίας πέραν του κανονικού ωραρίου του 
Πολιτικού Προσωπικού της Ε.Υ.Π. για το Β εξάμηνο 
2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

Α. Το Π.Δ.360/92 άρθρα 3 παρ.ε και 49 παρ.Ι "Οργανι¬ 
σμός της Εθνικής Υπηρεσίας Πληροφοριών". 

Β.. Τις διατάξεις της παρ.3 του άρθρου 22 του 
Ν.2362/95 "Περί Δημοσίου Λογιστικού Ελέγχου των δα¬ 
πανών του Κράτους κ.λπ." (ΦΕΚΑ7247). 

Γ. Την 1107147/1239/0006Α/4.10.96 (ΦΕΚ 922 τΒ’) από¬ 
φαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών". 

Δ. Τη διάταξη του άρθρου 1 παρ.2α του Ν.2469/1997 
(ΦΕΚ Α’ 38) "Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις". 

Ε. Τις διατάξεις των παραγράφων 2 και 3 του άρθρου 18 
του Ν.2470/97, όπως τροποποιήθηκε με το άρθρο 15 του 
Ν.2592/98. 

Στ. Την 2/74260/0004/15.10.99 ΚΥΑ "Μεταβίβαση εξου¬ 
σίας υπογραφής στους οικείους Γεν. Γραμματείς" σύμ¬ 
φωνα με το άρθρο 7 παρ.Ι του Ν. 1943/91. 

Ζ. Το γεγονός ότι από την παρούσα απόφαση προκα- 
λείται δαπάνη για το χρονικό διάστημα β’ εξαμήνου 2003 
ποσού εβδομήντα δύο χιλιάδων (72.000,00) ευρώ που θα 
καλυφθεί από την πίστωση που έχει εγκριθεί στον ΚΑ 
0511 "Αποζημίωση υπερωριακής εργασίας" του προϋπο¬ 
λογισμού εξόδων έτους 2003 της Ε.Υ.Π. Ε.Φ. 11-610. 

η. Τις διεθνείς ανακατατάξεις και τις πολιτικές εξελίξεις 
στις χώρες που επηρεάζουν άμεσα την εθνική ασφάλεια 
της χώρας και απαιτούν από το προσωπικό της ΕΥΠ και 
ιδιαίτερα αυτού των Περιφερειακών Μονάδων να εργάζε¬ 
ται υπό εξαιρετικές και έκτακτες συνθήκες κατά τις ημέ¬ 
ρες των αργιών, τις εξαιρέσιμες ημέρες, τις νυκτερινές 
ώρες καθώς και πέραν του ωραρίου της ημερήσιας απα¬ 
σχόλησης για να μπορεί με αυτόν τον τρόπο να ανταπε¬ 
ξέρχεται έγκαιρα και αποτελεσματικά στο έργο της δια¬ 
φύλαξης της Εθνικής Ασφάλειας της χώρας, αποφασί¬ 
ζουμε 

1. Εγκρίνουμε την υπερωριακή εργασίατων υπαλλήλων 
της Εθνικής Υπηρεσίας Πληροφοριών για την αντιμετώπι¬ 
ση των εποχικών, εκτάκτων και επειγουσών υπηρεσιακών 
αναγκών κατά το χρονικό διάστημα από 1.9.2003 έως 
31.12.2003. 

2. Ο έλεγχος της πραγματικής παροχής υπερωριακής 
απασχόλησης θα γίνεται από τους Προϊσταμένους Διευ¬ 
θύνσεων και Μονάδων, σύμφωνα μετά καθοριζόμενα από 
το νόμο. 

3. Καθορίζουμε ως ανώτατο αριθμό υπαλλήλων τους 
επτακόσιους τριάντα (730), οι οποίοι θα απασχοληθούν 
υπερωριακάτις εργάσιμες ή κατά τις εξαιρέσιμες ημέρες 
μέχρι είκοσι χιλιάδες (20.000) ώρες κατά το β’ εξάμηνο 
έτους 2003. 

4. Η παρούσα απόφαση που ισχύει ένα (1) μήνα πριν τη 


δημοσίευσή της να δημοσιευθεί στην Εφημερίδα της Κυ- 
βερνήσεως. 

Αθήνα, 9 Οκτωβρίου 2003 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Δημόσιας Τάξης 

I. ΚΟΥΣΟΥΛΑΚΟΣ Δ. ΕΥΣΤΑΘΙΑΔΗΣ 

-♦- 

Αριθ. 2/54550/0022 (5) 

Καθιέρωση εργασίας πέραν του κανονικού ωραρίου για 

το μόνιμο πολ. προσωπικό της Ελληνικής Αστυνομίας 

για το χρονικό διάστημα από 1.9.2003 έως 31.12.2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΗΜΟΣΙΑΣΤΑΞΗΣ 

Έχοντας υπόψη: 

1. Τις διατάξεις του άρθρου 22 παρ.3 του Ν.2362/1995 
(ΦΕΚΑ'-247) «ΠερίΔημοσίου Λογιστικού Ελέγχου των δα¬ 
πανών του Κράτους κ.λπ.». 

2. Τις διατάξεις του Ν.2800/2000 «Αναδιάρθρωση Υπη¬ 
ρεσιών Υ.Δ.Τ., σύσταση Αρχηγείων Ελλην.Αστυνομίας και 
άλλες διατάξεις , καθώς και του Π.Δ 14/2001, όπως τρο¬ 
ποποιήθηκε με το άρθρο 1 του Π.Δ 20/2002 

3. Τις διατάξεις του άρθρου 18 του Ν.2470/97 όπως 
τροποποιήθηκε με τις διατάξεις του Ν.2592/98. 

4. Τις διατάξεις του Π.Δ.394/01 (ΦΕΚ Α-274)»Περί χρό¬ 
νου εργασίας προσωπικού της ΕΛ.ΑΣ». 

δ.Την 2/74260/0004/15-10-1999 κοινή Υπουργική Από¬ 
φαση «Μεταβίβαση εξουσίας υπογραφής σύμφωνα με το 
άρθρο 7παρ.Ι του Ν. 1943/91». 

6. Την 2/47472/12-9-2003 Απόφαση Υπουργού Οικονο¬ 
μίας και Οικονομικών. 

7. Το γεγονός ότι από την παρούσα απόφαση προκα- 
λείται δαπάνη για το χρονικό διάστημα από 1-9-2003 μέ¬ 
χρι 31-12-2003, ποσού των εκατό είκοσι εννέα χιλιάδων 
πεντακοσίων τεσσάρων ευρώ (129.504) που θα καλυφθεί 
από τις γραμμένες πιστώσεις του ΚΑΕ 0511 του προϋπο¬ 
λογισμού εξόδων έτους 2003 της Ελληνικής Αστυνομίας 
Ε.Φ.43-110. 

8. Το γεγονός ότι το μόνιμο Πολ. Προσωπικό του Αρχη¬ 
γείου ΕΛ.ΑΣ πέραν των συνήθων καθηκόντων του έχει να 
αντιμετωπίσει επιπλέον επείγουσες και έκτακτες εργα¬ 
σίες που απορρέουν από την Ευρωπαϊκή Ένωση, τη συν¬ 
θήκη 50ΗΕΝΘΕΝ, την κάλυψη εθιμοτυπικών αναγκών 
της Ηγεσίας του Υπουργείου, τη μεταφορά υλικών σε όλη 
την χώρα, την επαναπροώθηση στα σύνορα οικονομικών 
προσφύγων, την προετοιμασία και αντιμετώπιση αυξημέ¬ 
νων κυκλοφοριακών αναγκών, τη συγκέντρωση και ανά¬ 
λυση στοιχείων, τροχαίων ατυχημάτων, τον έλεγχο δαπα¬ 
νών και υπομνημάτων για την γρήγορη αποκατάσταση 
της παγίας προκαταβολής, την έκτακτη απασχόληση στα 
εγκληματολογικά εργαστήρια, την προετοιμασία τον 
έλεγχο και κωδικοποίηση της μισθοδοσίας, από την αντι¬ 
μετώπιση θεμάτων, κατάστασης πολιτικού προσωπικού 
(μονίμου και επί συμβάση) καθώς και του προσωπικού 
των Πολιτικών Γ ραφείων Υ.Δ.Τ. την αντιμετώπιση καθα¬ 
ριότητας των Αστυνομικών καταστημάτων και την αντιμε¬ 
τώπιση των αυξημένων υπηρεσιακών αναγκών της 
Δ.Α.Ο.Α, το γεγονός ότι το Υπουργείο μας λόγω της ίδιο- 

μορφιάς του, της φύσεως της αποστολής του, των ειδι¬ 
κών συνθηκών εργασίας που επικρατούν σ'αυτό και στην 
διασπορά των υπηρεσιών του ανά την επικράτεια, δεν εί¬ 
ναι δυνατόν να προβλεφθούν ώστε να καθορισθούν συ¬ 
γκεκριμένες ημερομηνίες και ώρες υπερωριακής απα¬ 
σχόλησης του προσωπικού του, αποφασίζουμε: 

Καθορίζουμε το ανώτατο όριο σε αριθμό των υπαλλή- 
λωντου μόνιμου πολ. Προσωπικού της Ελληνικής Αστυνο¬ 
μίας, που μπορεί να εργάζεται υπερωριακά τις απογευμα¬ 
τινές ώρες κατά τις εργάσιμες ημέρες σε διακόσια δέκα 
τρία (213) άτομα κλάδων ΠΕ,ΤΕ,ΔΕ,ΥΕ για το χρονικό διά¬ 
στημα από 1.9.2003 έως 31.12.2003 και συνολικό αριθμό 
(34.080), τριάντα τεσσάρων χιλιάδων ογδόντα ωρών. 

Η συγκρότηση του συνεργείου υπερωριακής απασχό¬ 
λησης θα γίνεται από τον αρμόδιο Διευθυντή, θα περι¬ 
λαμβάνει ανάλυση του έργου που θα πραγματοποιηθεί 
και του αριθμού του προσωπικού που θα απασχοληθεί σ’ 
αυτό. 

Μετά το πέρας της υπερωριακής απασχόλησης ο εκά- 
στοτε υπεύθυνος συγκρότησης του συνεργείου θα βε¬ 
βαιώνει ότι το έργο για το οποίο δόθηκαν οι εν λόγω υπε¬ 
ρωρίες ολοκληρώθηκε. 

Η παρούσα απόφαση που ισχύει ένα (1) μήνα πριν τη 
δημοσίευσή της να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2003 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Δημόσιας Τάξης 

I. ΚΟΥΣΟΥΛΑΚΟΣ Δ. ΕΥΣΤΑΘΙΑΔΗΣ 

-Φ- 

( 6 ) 

Πολιτογράφηση των Αλλογενών Αλλοδαπών ΣΑΛΟΝΙΚΙ- 
ΔΟΥ ΕΛΕΝΑ συζ. ΧΑΡΑΛΑΜΠΟΥΣ κ.λ.π. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. - Μετην Φ. 42580/13025/25.8.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 23.11.1994 αίτηση πολιτογράφησης της 
αλλογενούς αλλοδαπής ΣΑΛΟΝΙΚΙΔΟΥ ΕΛΕΝΑ συζ. ΧΑ¬ 
ΡΑΛΑΜΠΟΥΣ, για την απόκτηση της Ελληνικής ιθαγένει¬ 
ας. 

2. - Μετην Φ. 50326/16442/2.10.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 26.4.1996 αίτηση πολιτογράφησης της 
αλλογενούς αλλοδαπής ΣΙΡΑΝΙΔΗ ΝΑΝΤΕΖΝΤΑ συζ. 
ΚΩΝΣΤΑΝΤΙΝΟΥ, για την απόκτηση της Ελληνικής ιθαγέ¬ 
νειας. 

3. - Με την Φ. 52304/19275/23.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 3.7.1996 αίτηση πολιτογράφησης του 
αλλογενούς αλλοδαπού ΓΚΙΟΚΟΒ ΓΚΕΩΡΓΚΗ του 
ΡΟΥΣΙ, για την απόκτηση της Ελληνικής ιθαγένειας. 

4. -Μετην Φ. 55178/10715/29.9.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) γί¬ 
νεται δεκτή η από 8.1.1997 αίτηση πολιτογράφησης της 
αλλογενούς αλλοδαπής ΣΑΡΙΜΑΧΜΟΥΝΤΟΒΑ ΖΑΝΝΑ 
συζ. ΒΑΛΕΡΙΟΥ, για την απόκτηση της Ελληνικής ιθαγέ¬ 


νειας και β) εγκρίνεται η αλλαγή του επωνύμου της από 
"ΣΑΡΙΜΑΧΜΟΥΝΤΟΒΑ" σε «ΓΕΩΡΓΙΑΔΟΥ». 

5. - Με την Φ. 56206/15827/23.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 20.3.1997 αίτηση πολιτογράφησης της 
αλλογενούς αλλοδαπής ΤΣΙΤΣΕΙ ΑΛΙ ΝΑ - ΓΚΑΜΠΡΙΕΛΑ 
του ΕΟΥΤΖΕΝ, για την απόκτηση της Ελληνικής ιθαγέ¬ 
νειας. 

6. - Με την. Φ. 62321/17025/2.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 11.3.1998 αίτηση πολιτογράφησης της 
αλλογενούς αλλοδαπής ΠΕΤΡΕ ΓΚΙΖΕΛΑτου ΓΚΙΩΡΓΚΕ, 
για την απόκτηση της Ελληνικής ιθαγένειας. 

7. - Μετην Φ. 98661/14350/2.10.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 21.1.2002 αίτηση πολιτογράφησης της 
αλλογενούς αλλοδαπής ΓΚΡΑΝΤ ΕΛΟΝΤΙ ΜΑΡΙ του ΠΙΕΡ 
ΠΟΛ, για την απόκτηση της Ελληνικής ιθαγένειας. 

8. - Μετην Φ. 98686/15172/16.9.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 12.2.2003 αίτηση πολιτογράφησης του 
αλλογενούς αλλοδαπού ΟΥΝΤΑ ΧΑΤΕΜ - ΠΑΥΛΟΥ του 
ΣΕΧΝΤΑ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-Φ- 

_ (7) 

Πολιτογράφηση της Ομογενούς Αλλοδαπής ΚΑΜΑΣΤΡΑ 
ΜΑΡΙΑ του ΡΟΜΑΝΟ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 75810/10641/2.10.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 2.11.1999 αίτηση πολιτογρά¬ 
φησης της ομογενούς αλλοδαπής ΚΑΜΑΣΤΡΑ ΜΑΡΙΑ του 
ΡΟΜΑΝΟ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-Φ- 

Αρ. 07/ΔΤΑ/11049 (8) 

Σύσταση Νομικού Προσώπου με το όνομα "ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΣΑ¬ 
ΛΑΜΙΝΑΣ". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9 του Ν. 2503/97 (ΦΕΚ 107/Α/30.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ' 231). 

3) Την 180/2003 απόφαση του Δημοτικού Συμβουλίου 
Σαλαμίνας, αποφασίζουμε: 

1. Συστήνουμε Νομικό Πρόσωπο με την επωνυμία "ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ 
ΣΑΛΑΜΙΝΑΣ". 

2. Σκοπός της σύστασης του είναι: 

α. Η παροχή ιατροκοινωνικής προστασίας στα ηλικιωμέ¬ 
να άτομα της περιοχής του Δήμου Σαλαμίνας ώστε αυτά 
να παραμένουν στην οικογένεια και στην κοινότητα στα 
πλαίσια της πρωτοβάθμιας κοινωνικής φροντίδας. 

β.Η εφαρμογή προγραμμάτων σε συνεργασία με το 
Υπουργείο Υγείας - Πρόνοιας και άλλους φορείς για την 
αντιμετώπιση των κοινωνικών προβλημάτων των ηλικιω¬ 
μένων. 

γ. Σε περιπτώσεις μεγάλης ανάγκης η παροχή μέριμνας 
για βοήθεια στο σπίτι και κάθε είδους εξυπηρέτηση . 

3. Πόροι του Ν.Π.Δ.Δ θα είναι: 

α.Επιχορηγήσεις του Δήμου ή άλλου νομικού προσώ¬ 
που δημοσίου ή ιδιωτικού δικαίου. 

β. Επιχορηγήσεις από φορείς του κράτους είτε απευ¬ 
θείας στο νομικό πρόσωπο είτε προς το Δήμο Σαλαμίνας 
για το νομικό πρόσωπο. 

γ.Έσοδα από την συμβολική χρηματική συμμετοχή με¬ 
λών, που έχουν ανάγκη προστασίας. 

δ. Κάθε είδους συνδρομές, εισφορές , δωρεές, κληρο¬ 
νομιές και κληροδοσίες. 

ε. Εσπράξεις από το αντίτιμο των πραγμάτων ή υπηρε¬ 
σιών, που παρέχονται από το Νομικό Πρόσωπο, 
ζ. Έσοδα από διάφορες εκδηλώσεις, 
η. Πρόσοδοι από την ίδια αυτού περιουσία, που ενδεχο¬ 
μένως αποκτηθεί ή μεταβιβασθεί στο Νομικό Πρόσωπο, 
θ. Κάθε άλλη νόμιμη πρόσοδος. 

4. Διοίκηση: Το συνιστώμενο Ν.Π.Δ.Δ διοικείται από εν- 
νεαμελές Διοικητικό Συμβούλιο, που ορίζεται από το Δη¬ 
μοτικό Συμβούλιο και αποτελείται: 

α.Από τον Δήμαρχο ή Δημοτικό Σύμβουλο , ως Πρόε¬ 
δρο. 

β.Δύο (2) Δημοτικούς Συμβούλους με τους αντίστοι¬ 
χους αναπληρωματικούς. 

γ. Δύο (2) εκπροσώπους από τα εγγεγραμμένα μέλη 
του Νομικού Προσώπου, που εκλέγονται από αυτά με 
τους αντίστοιχους αναπληρωματικούς. 

δ. Ένα (1) κοινωνικό λειτουργό, υπάλληλο του Υπουρ¬ 
γείου Υγείας και Πρόνοιας, που ορίζεται από το Υπουρ¬ 
γείο αυτό. 

ε. Ένα (1) αιρετό εκπρόσωπο των εργαζομένων στο ΚΑ- 
ΠΗ με τον αναπληρωματικό του, και 
ζ. Δύο (2) δημότες , που θα είναι με τους αντίστοιχους 
αναπληρωματικούς εξ εκείνων που έχουν ανάλογη επαγ¬ 
γελματικής ή κοινωνική δράση, ή ειδικές γνώσεις με το 
σκοπό του Νομικού Προσώπου. 

Ο Δήμος Σαλαμίνας θα επιχορηγεί κάθε έτος από τα τα¬ 
κτικά έσοδα το ποσόν των 10.000 Ε για τις λειτουργικές 
δαπάνες του Ν.Π.Δ.Δ, αναπροσαρμοζόμενο κατ' έτος ή 
όποτε χρειαστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Οκτωβρίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/14196 (9) 

Συγχώνευση των Ν.Π.Δ.Δ. Α', Β', Γ, Δ' και Ε' "Εργαστήρι 
Δημιουργικής Απασχόλησης και Προστασίας Ενηλί¬ 
κων" και σύσταση ενιαίου Ν.Π.Δ.Δ. με την επωνυμία 
"Εργαστήρι Δημιουργικής Απασχόλησης και Προστα¬ 
σίας Ενηλίκων" (Ε.Δ.Α.Π.Ε.) στο Δήμου Κορυδαλλού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Το άρθρο 1 του Ν. 2503/97 (ΦΕΚ 107/Α/30.5.97) 


2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α'231) 

3. Τις 324/03,325/03,326/03,327/03 και 328/03 αποφά¬ 
σεις του Δημοτικού Συμβουλίου Κορυδαλλού’ΠερίΜετο- 
νομασίας των Α', Β', Γ, Δ' και Ε' ΚΑΠΗ Κορυδαλλού σε Α', 
Β', Γ', Δ' και Ε' Εργαστήρι Δημιουργικής Απασχόλησης και 
Προστασίας Ενηλίκων 1 αντίστοιχα. 

4. Την 412/2003 απόφαση του Δημοτικού Συμβουλίου 
Κορυδαλλού "Περί συγχώνευσης των ανωτέρω Ν.Π. και 
σύσταση ενιαίου Ν.Π." με την επωνυμία "Εργαστήρι Δημι¬ 
ουργικής Απασχόλησης και Προστασίας Ενηλίκων" 
(Ε.Δ.Α.Π.Ε). Δήμου Κορυδαλλού, αποφασίζουμε: 

Α. Συγχωνεύουμε τα Ν.Π.Δ.Δ. Α', Β', Γ', Δ' και Ε' "Εργα¬ 
στήρι Δημιουργικής Απασχόλησης και Προστασίας Ενη¬ 
λίκων" και συστήνουμε ενιαίο Ν.Π.Δ.Δ. με την επωνυμία 
"Εργαστήρι Δημιουργικής Απασχόλησης και προστασίας 
Ενηλίκων" (Ε.Δ.Α.Π.Ε) στο Δήμο Κορυδαλλού. 

Β. Σκοπός του νέου Νομικού Προσώπου, που συνίστα- 
ται σε παροχή εξωϊδρυματικής προστασίας ηλικιωμένων, 
είναι: 

I. Ηπαροχή, σε ηλικιωμένα άτομα της περιοχής του Δή¬ 
μου Κορυδαλλού, ιατρικής φροντίδας, φαρμακευτικής 
περίθαλψης, φυσιοθεραπείας και εργοθεραπείας. 

II. Η δημιουργία χώρων συναντήσεων, σε διάφορες πε¬ 
ριοχές του Δήμου, όπου η τρίτη ηλικία θα ψυγαγωγείται, 
θα δραστηριοποιείται, θα ενημερώνεται και θα βρίσκει 
ηθική υποστήριξη. 

III. Η προσφορά στους ηλικιωμένους οργανωμένης ψυ- 
γαγωγίας (εκδρομές, επισκέψεις σε μουσεία και αρχαιο¬ 
λογικούς χώρους, προβολή ταινιών, μουσική, συνεστιά¬ 
σεις, καλλιτεχνικών εκδηλώσεων κ.λ.π.). 

IV. Η παροχή βοήθειας στο σπίτι, σε άτομα μοναχικά και 
μη αυτοεξυπηρετούμενα. 

V. Η απασχόληση των μελών σε ομάδες αυτενέργειας 
σε ποικίλες δραστηριότητες. 

VI. Η διαφώτιση των ειδικών φορέων σχετικά με τα προ¬ 
βλήματα και τις ανάγκες της τρίτης ηλικίας. 

VII. Η έρευνα σχετικών θεμάτων με την τρίτη ηλικία και 

VIII. Τέλος, η πρόληψη των βιολογικών και κοινωνικών 
προβλημάτων ιδιαίτερα των μελών του νομικού προσώ¬ 
που και γενικότερα της τρίτης ηλικίας, ώστε να παραμεί¬ 
νουν ισότιμα και ενεργά μέλη του κοινωνικού συνόλου. 

Γ. Πόροι του νέου Νομικού Προσώπου είναι: 

I. Η επιχορήγηση και κάθε άλλη παροχή του κράτους ή 
οποιουδήποτε άλλου οργανισμού, νομικού ή φυσικού 
προσώπου, είτε απ’ ευθείας σ’ αυτό, είτε δια μέσου του 
Δήμου Κορυδαλλού. 

II. Η ετήσια επιχορήγηση από το Δήμο Κορυδαλλού με 
το ποσό του ενός εκατομμυρίου τριάντα χιλιάδων 
(1.030.000) ΕΥΡΩ, που μπορεί να αυξάνεται ανάλογα με 
τις ανάγκες του. 

III. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

IV. Τα έσοδα από τη συμβολική συμμετοχή των μελών 
του. 

V. Τα έσοδα από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

VI. Οι πρόσοδοι από τη δική του περιουσία και κάθε άλ¬ 
λη νόμιμη πρόσοδος. 

VII. Οι πόροι από προγράμματα της Ευρωπαϊκής Ένω¬ 
σης. 

Δ. ΠΕΡΙΟΥΣΙΑτου νέου Νομικού Προσώπου είναι: 

Η κινητή και ακίνητη περιουσία των συγχωνευθέντων 

Νομικών Προσώπων δηλ. των πέντε (5) "Εργαστηρίων 
Δημιουργικής Απασχόλησης και Προστασίας Ενηλίκων”, 
που θα προκόψει από την καταγραφή που θα διενεργηθεί 
από τον Διοικητικό Συμβούλιο του νέου Νομικού Προσώ¬ 
που. 

Ε. ΕΔΡΑ του νέου Νομικού Προσώπου είναι: 

Έδρα του νέου Νομικού Προσώπου ορίζεται το Δημοτι¬ 
κό Κατάστημα του Δήμου Κορυδαλλού. 

ΣΤ. ΣΦΡΑΓΙΔΑ του νέου Νομικού Προσώπου: 

Η σφραγίδα του νέου νομικού προσώπου αποτελείται 
από τρεις επάλληλους και ομόκεντρους κύκλους, από 
τους οποίους ο εξωτερικός έχει διάμετρο 0,04μ.. Στον 
εσωτερικό κύκλο τίθεται το σήμα του Δήμου Κορυδαλλού 
(ο κορυδαλλός). Στο δεύτερο κύκλο αναγράφονται με κε¬ 
φαλαία γράμματα τα αρχικά "Ε.Δ.Α.Π.Ε." και οι λέξεις 
"ΔΗΜΟΣ ΚΟΡΥΔΑΛΛΟΥ" και στον εξωτερικό κύκλο οι λέ¬ 
ξεις "ΕΛΛΗΝΙΚΗ ΔΗΜΟΚΡΑΤΙΑ" και "ΝΟΜΟΣ ΑΤΤΙΚΗΣ". 

Ζ. ΔΙΟΙΚΗΣΗ του νέου Νομικού Προσώπου είναι: 

Το νέο Νομικό Πρόσωπο θα διοικείται από Διοικητικό 
Συμβούλιο, η σύνθεση του οποίου θα ορισθεί με απόφα¬ 
ση του Δημοτικού Συμβουλίου, σύμφωνα με τις διατάξεις 
του άρθρου 203παρ. 3του Π.Δ. 410/1995. 

Η θητεία των μελώντου Διοικητικού Συμβουλίου, ορίζε¬ 
ται με απόφαση του Δημοτικού Συμβουλίου και ακολουθεί 
πάντοτε τη δημοτική θητεία. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος, αιρετό ή μη, που ορίζεται με απόφαση 
του Δημάρχου. 

Το Διοικητικό Συμβούλιο εκλέγει, από τα μέλη του, τον 
Αντιπρόεδρό του. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν, κατά την διάρκεια της 
θητείας τους, κενωθεί θέση για οποιονδήποτε λόγο. Μέ¬ 
χρι να πληρωθεί η κενωθείσα θέση το Διοικητικό Συμβού¬ 
λιο λειτουργεί με ελλιπή σύνθεση, η οποία όμως δεν μπο¬ 
ρεί να είναι κατώτερη από τον αριθμό που απαιτείται για 
την απαρτία. 

Το νέο Νομικό Πρόσωπο εκπροσωπείται στα Δικαστή¬ 
ρια και σε κάθε άλλη αρχή από τον Πρόεδρό του και όταν 
αυτός απουσιάζει ή κωλύεται από τον Αντιπρόεδρό του. 

Από τη δημοσίευση της παρούσης απόφασης στην 
Εφημερίδα της Κυβέρνησης, το νέο Νομικό Πρόσωπο 
υποκαθίσταται αυτοδικαίως και χωρίς καμία άλλη διατύ¬ 
πωση, σε όλα εν γένει τα δικαιώματα και τις υποχρεώσεις 
των συγχωνευθέντων Νομικών Προσώπων εξομοιούμενο 
με καθολικό διάδοχο. 

Η. Προσωπικό του νέου Νομικού Προσώπου είναι: 

Οι θέσεις του προσωπικού που υπηρετεί στα παραπάνω 
συγχωνευόμενα νομικά πρόσωπα μεταφέρονται αυτοδι¬ 
καίως στο νέο δημοτικό νομικό πρόσωπο που δημιουρ- 
γείται. Στις θέσεις αυτές, με απόφαση του Διοικητικού 
Συμβουλίου, εντάσσεται το προσωπικό με την ίδια σχέση 
με την οποία υπηρετούσε στα συγχωνευόμενα νομικά 
πρόσωπα. 

Από τις διατάξεις της απόφασης αυτής, δεν προκαλεί- 
ται δαπάνη εις βάρος του προϋπολογισμού του οικονομι¬ 
κού έτους 2003 του Δήμου. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πειραιάς, 22 Οκτωβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθ. 07/ΔΤΑ/14478 (10) 

Συγχώνευση των "Α', Β', Γ, & Δ'Κέντρων Ανοικτής Προ¬ 
στασίας Ηλικιωμένων Κερατσινίου (ΚΑΠΗ) και σύστα¬ 
ση νέου ίδιου Νομικού Προσώπου με την επωνυμία " 
ΚΕΝΤΡΑ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΕ- 
ΡΑΤΣΙΝΙΟΥ" (ΚΑΠΗ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α/30-5-97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α'231). 

3) Την 16021/11-3-1983 Κ.Υ.Α Υπουργών Εσωτερικών 
και Υγείας & Πρόνοιας (ΦΕΚ 241 τ.Β'/4-5-83) Περί σύστα¬ 
σης Ν. Π. "ΚΕΝΤΡΟ ΑΥΤΟΤΕΛΗΣ ΠΡΟΣΤΑΣΙΑ ΥΠΕΡΗΛΙ¬ 
ΚΩΝ ΚΕΡΑΤΣΙΝΙΟΥ". 

4) Την 12993/6-6-95 απόφαση Νομάρχη Πειραιά (ΦΕΚ 
402/28-6-85 τ.Β') "Περί σύστασης Ν.Π. "ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ στο Δ. Κερατσινίου". 

5) Την 3580/11 -3-96 απόφαση του Περιφερειακού Δ/ντή 
Πειραιά "Περί σύστασης Γ' ΚΑΠΗ Κερατσινίου". 

6) Την 07/ΔΤΑ/5254/5-6-2003 απόφασή μας "περί σύ¬ 
στασης Δ' ΚΑΠΗ Κερατσινίου. 

7) Την 217/2003 απόφαση του Δημ. Συμβουλίου Κερα¬ 
τσινίου, αποφασίζουμε: 

1. - Συγχωνεύουμε τα " Α', Β', Γ, & Δ' "Κέντρα Ανοικτής 
Προστασίας Ηλικιωμένων Κερατσινίου " (ΚΑΠΗ) , σε ένα 
Νομικό Πρόσωπο με την επωνυμία "ΚΕΝΤΡΑ ΑΝΟΙΚΤΗΣ 
ΠΡΟΣΤΑΣΙΑ ΗΛΙΚΙΩΜΕΝΩΝ ΚΕΡΑΤΣΙΝΙΟΥ" (ΚΑΠΗ). 

2. -ΣΚΟΠΟΣ 

Σκοπός του Νομικού Προσώπου που συνίσταται σε 
εφαρμογή προγράμματος εξωιδρυματικής προστασίας 
ηλικιωμένων ώστε να παραμείνουν ισότιμα μέλη στην οι¬ 
κογένεια και στο Δήμο είναι: 

α) Η παροχή σε ηλικιωμένα άτομα της περιοχής του Δή¬ 
μου μας ιατρικής φροντίδας φαρμακευτικής περίθαλψης, 
φυσιοθεραπείας και εργοαπασχόλησης. 

β) Η βελτίωση της ποιότητας της ζωής των ηλικιωμένων 
μέσα από την συντροφικότητα , την ενασχόληση σε ομά¬ 
δες αυτενέργειας με ποικίλες δραστηριότητες , η ανά¬ 
πτυξη πολιτιστικών και κοινοτικών πρωτοβουλιών κ.λ.π. 

γ) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία και αρχαιο¬ 
λογικούς χώρους, προβολές ταινιών, μουσικές συνεστιά¬ 
σεις κ.λ.π). 

δ) Η παροχή βοήθειας σε ηλικιωμένους στο σπίτι κατά 
περίπτωση. 

3. -ΠΟΡΟΙ 

Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Έκτακτες επιχορηγήσεις και κάθε άλλη παροχή και 
άλλων φορέων του Δημοσίου είτε απευθείας προς το Νο¬ 
μικό Πρόσωπο, είτε προς τον Δήμο μας για το Ν.Π.Δ.Δ. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από αντίτιμο υπηρεσιών που παρέχει το 
Νομικό Πρόσωπο. 

ε) Έσοδα απάτην συμβολική χρηματική συμμετοχή των 
μελών των ΚΑΠΗ . 

στ) Κάθε άλλο έσοδο από δική του περιουσία ή από κά¬ 
θε άλλη πηγή. 

4. -ΠΕΡΙΟΥΣΙΑ 

Περιουσία του Νομικού Προσώπου αποτελεί η ακίνητη 

και κινητή περιουσία του Α', Β', Γκαι Δ' ΚΑΠ Η, που θα απο¬ 
τελούσαν την περιουσία των ανωτέρω Νομικών Προσώ¬ 
πων, καθώς και κάθε άλλη περιουσία κινητή ή ακίνητη που 
τυχόν αφιερώνεται. 

5.-ΔΙΟΙΚΗΣΗ 

1) Το συνιστώμενο Νομικό Πρόσωπο διοικείται από 
11 μελές Διοικητικό Συμβούλιο που αποτελείται: 

α) από τον εκάστοτε Δήμαρχο ως Πρόεδρο, ή άλλο αι¬ 
ρετό ή μη μέλος που ορίζεται από τον Δήμαρχο. 

β) από τέσσερις (4) Δημοτικούς Συμβούλους με τους 
αναπληρωτές τους. 

γ) από ένα (1) αιρετό μέλος του ΚΑΠ Η. 

δ) από ένα (1) εκπρόσωπο της Ομοσπονδίας Συνταξι¬ 
ούχων. 

ε) από τρεις (3) δημότες με τους αναπληρωτές τους 
ανάμεσα σε πρόσωπα που ασχολούνται με τα ανθρωπι¬ 
στικά επαγγέλματα και ύστερα από σχετική πρόταση του 
Δημάρχου. 

στ) από ένα (1) εκπρόσωπο των εργαζομένων στο Νομι¬ 
κό Πρόσωπο με τον αναπληρωτή του που εκλέγονται από 
το Συλλογικό τους όργανο. 

2) Τα μέλη του Διοικητικού Συμβουλίου με τους ανα¬ 
πληρωτές τους ορίζονται με απόφαση του Δημοτικού 
Συμβουλίου. 

3) Το Διοικητικό Συμβούλιο εκλέγει ένα εκ των μελών 
του ως Αντιπρόεδρο και έναν ως Γραμματέα. 

4) Η θητεία του Διοικητικού Συμβουλίου ακολουθεί την 
θητεία του προεδρείου του Δημοτικού Συμβουλίου εκτός 
εάν διαφορετικά ορίσει το Δημοτικό Συμβούλιο. 

5) Το Νομικό Πρόσωπο εκπροσωπείται ενώπιον του Δι¬ 


καστηρίου και πόσης φύσεως αρχής από τον Πρόεδρο 
και όταν αυτός απουσιάζει από τον Αντιπρόεδρο. 

Θέματα Διοίκησης και διαχείρισης του Νομικού Προ¬ 
σώπου ρυθμίζονται με τον Οργανισμό Εσωτερικής Υπη¬ 
ρεσίας και κανονισμό λειτουργίας του και μέχρι την σύ¬ 
νταξη νέου από το Διοικητικό Συμβούλιο και την επικύρω¬ 
σή του από το Δημοτικό Συμβούλιο, ισχύουν οι κανονισμοί 
λειτουργίας των Α', Β', Γ'και Δ' ΚΑΠΗ . 

Το Νομικό Πρόσωπο καταργείται κατά τον τρόπο με τον 
οποίο συστήθηκε, η δε περιουσία του περιέρχεται στον 
Δήμο. 

Το Νομικό Πρόσωπο μπορεί να χρησιμοποιείται και ως 
εκπαιδευτικό κέντρο άσκησης των σχολών κοινωνικής 
εργασίας των σπουδαστών σχολών παράίατρικών επαγ¬ 
γελμάτων (φυσιοθεραπείας, εργοθεραπείας κ.λ.π). 

Στις δραστηριότητες του Νομικού Προσώπου είναι και 
η κινητοποίηση, εκπαίδευση και χρησιμοποίηση εθελοντι¬ 
κού προσωπικού που προέρχεται από την περιοχή του 
Δήμου μας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Κερατσι- 
νίου ύψους τουλάχιστον 566.625,00 Ε ετησίως και θα δια¬ 
μορφώνεται ανάλογα με τις ανάγκες του και τις δυνατό¬ 
τητες του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Οκτωβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθητεΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίετηθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































